Opprørske oldemødre

Opprørske oldemødre (engelsk ) er en dokumentarfilm fra 2013 skrevet, regissert og produsert av Håvard Bustnes.

 Handling 
Filmen handler om de to bestemødrene Shirley (f. 1923) og Hinda (f. 1929) fra Seattle, som er med i aktivistorganisasjonen Raging Grannies (som kan oversettes med «Rasende bestemødre»). Shirley og Hinda var begge barn under Den store depresjonen, og under Den store resesjonen reiser de rundt i USA for å spørre ansatte i investeringsbaner, makroøkonomer og dollarmilliardærer om det virkelig er nødvendig at økonomien skal fortsette å vokse, og om det er mulig med evig økonomisk vekst. 

Shirley og Hinda er skrøpelige til beins og kjører rundt på sine elektriske scootere. De har protestert mot krigføring og utbytting i en årrekke. I en tid da økonomien kollapser og botemiddelet blir sagt å være vekst gjennom økt forbruk, er de bekymret for hva slags framtid oldebarna vil få. De oppsøker eksperter og spesialister, og lar iveren komme så sterkt til syne at de regelrett blir kastet på dør fordi de ikke kan tie stille. De tar seg inn på møter de ikke har lov å være til stede i, og bruker megafon for å bli hørt. Filmen når et høydepunkt da Shirley og Hinda klarer å ta seg inn på en middag der en rekke av de mektigste personene fra Wall Street er til stede; dette fører til at de blir regelrett truet på livet.

De to damene fremstår som svært sjarmerende, og den lett rørende og fysisk gebrekkelige fasaden som gir dem ubegrenset tilgang, skjuler en iherdighet og en opprørsk vilje til å få formidlet sine synspunkter.

 Mottagelse 
Opprørske oldemødre fikk terningkast 5 av både FilmMagasinet og Fædrelandsvennen. Den vant pris for beste film på Seoul Green Film Festival, og mottok hederlig omtale på den norske kort- og dokumentarfilmfestivalen. Filmen ble vist på over 40 ulike filmfestivaler, deriblant filmskaperen Michael Moores filmfestival Traverse City Film Festival i 2014. I tillegg til å vises på kino i Norge og Danmark, ble filmen vist på kinoer i Japan .

 Referanser 

 Eksterne lenker 


Kategori:Norske dokumentarfilmer
Kategori:Engelskspråklige filmer
Kategori:Dokumentarfilmer fra 2010-årene